U-I-325/97
Natisni
Opravilna št.:
U-I-325/97
Datum odločitve:
5. 3. 1998
Objavljeno:
OdlUS VII, 45
ECLI:
ECLI:SI:USRS:1998:U.I.325.97
Akt:
Sklep o razpisu referenduma za uvedbo občinskega samoprispevka (Uradni lsit RS, št. 70/95)

Sklep o uvedbi občinskega samoprispevka za območje Občine Gorišnica - v naseljih: Brezovec, Cirkulane, Dolane, Gradišča, Gruškovec, Mali Okič, Medribnik, Meje, Paradiž, Pohorje, Pristava, Slatina in Veliki vrh (Uradni list RS, št. 6/96)
Izrek:
Postopek za preizkus pobude za začetek postopka za oceno ustavnosti in zakonitosti Sklepa o razpisu referenduma za uvedbo občinskega samoprispevka in Sklepa o uvedbi občinskega samoprispevka za območje Občine Gorišnica - v naseljih: Brezovec, Cirkulane, Dolane, Gradišča, Gruškovec, Mali Okič, Medribnik, Meje, Paradiž, Pohorje, Pristava, Slatina in Veliki vrh se ustavi.
Evidenčni stavek:
Ustavno sodišče je postopek za preizkus pobude ustavilo, ker je pobudnik pobudo umaknil.
Geslo:
Ustavitev postopka zaradi umika pobude.
Krajevni samoprispevek.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Herman Kokal, Cirkulan
Datum vloge:
18. 12. 1997
Vrsta odločitve:
sklep
Vrsta rešitve:
ustavitev
Dokument:
US18808
Dokument v PDF obliki:
U-I-325-97.pdf
114 KB
Prenesite datoteko
U-I-325/97
5.3.1998
S K L E P
Ustavno sodišče je v postopku za preizkus pobude Hermana Kokola iz Cirkulan, ki ga zastopa Stanislav Klemenčič, odvetnik na Ptuju, na seji dne 5. marca 1998
s k l e n i l o :
Postopek za preizkus pobude za začetek postopka za oceno ustavnosti in zakonitosti Sklepa o razpisu referenduma za uvedbo občinskega samoprispevka (Uradni list RS, št. 70/95) in Sklepa o uvedbi občinskega samoprispevka za območje Občine Gorišnica - v naseljih: Brezovec, Cirkulane, Dolane, Gradišča, Gruškovec, Mali Okič, Medribnik, Meje, Paradiž, Pohorje, Pristava, Slatina in Veliki vrh (Uradni list RS, št. 6/96) se ustavi.
O b r a z l o ž i t e v
1. Pobudnik izpodbija v izreku tega sklepa navedena sklepa, ker meni, da ne vsebujeta sestavin, ki jih določata 3. točka prvega odstavka 7. člena in 8. člen Zakona o samoprispevku. V nasprotju z zakonom naj bi bila tudi, ker neenakomerno obremenjujeta občane glede obveznosti plačevanja samoprispevka. Zavezanci, ki imajo dohodek od opravljanja samostojne dejavnosti, naj bi bili na podlagi izpodbijanih sklepov zavezani za bistveno višje zneske samoprispevka kot občani, ki imajo plače iz delovnega razmerja.
Predlaga, da Ustavno sodišče izpodbijana sklepa razveljavi.
2. Občinski svet Občine Gorišnica, ki mu je bila pobuda poslana v odgovor z dopisom z dne 5.1.1998, na pobudo še ni odgovoril oziroma dal pojasnil v zvezi z navedbami v pobudi.
3. Pobudnik je z vlogo z dne 17.2.1998 pobudo umaknil in predlagal, da Ustavno sodišče postopek ustavi. Zato je Ustavno sodišče postopek za preizkus pobude ustavilo.
4. Ustavno sodišče je ta sklep sprejelo na podlagi 6. člena Zakona o Ustavnem sodišču (Uradni list RS, št. 15/94) v sestavi: predsednik dr. Lovro Šturm in sodniki dr. Peter Jambrek, mag. Janez Snoj, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k :
dr. Lovro Šturm